TIW พุ่งกระฉูดเกือบ 12% ทุบสถิติ “ออลไทม์ไฮ” รับงบ Q3/60 พลิกกำไร หลังรายได้โต-รายจ่ายลด
TIW พุ่งกระฉูดเกือบ 12% ทุบสถิติ "ออลไทม์ไฮ" รับงบ Q3/60 พลิกกำไร หลังรายได้โต-รายจ่ายลด โดย ณ เวลา 15.19 น. ราคาอยู่ที่ 264 บาท เพิ่มขึ้น 28 บาท หรือ 11.86% สูงสุดที่ระดับ 267 บาท ต่ำสุดที่ระดับ 249 บาท มูลค่าการซื้อขาย 9.22 ล้านบาท
13 ก.พ. 2561

ผู้สื่อข่าวรายงานว่า ราคาหุ้น บริษัท ไทยแลนด์ไอออนเวิคส์ จำกัด (มหาชน) หรือ TIW ณ เวลา 15.19 น. ราคาอยู่ที่ 264 บาท เพิ่มขึ้น 28 บาท หรือ 11.86% สูงสุดที่ระดับ 267 บาท ต่ำสุดที่ระดับ 249 บาท มูลค่าการซื้อขาย 9.22 ล้านบาท

ทั้งนี้ราคาหุ้น TIW ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 25 ม.ค. 2536 ขณะเดียวกันราคาหุ้นยังปรับตัวเพิ่มขึ้นอย่างต่อเนื่องเป็นวันที่ 4 นับตั้งแต่ราคาอยู่ที่ระดับ 196 บาท เมื่อวันที่ 7 ก.พ.61
สำหรับปัจจัยที่ส่งผลให้ราคาหุ้นปรับตัวเพิ่มขึ้น คาดว่ามาจากการที่ TIW ประกาศผลประกอบการไตรมาส 3/60 พลิกกำไรมาที่ 5.98 ลบ. จากปี 59 ที่มีผลขาดทุน 22.92 ลบ. โดย TIW รายงานผลการดำเนินงานไตรมาส 3/60 (รวมบริษัทย่อย) สิ้นสุดวันที่ 31 ธ.ค. 60 มีกำไรสุทธิดังนี้

โดยปัจจัยที่ส่งผลให้ผลการดำเนินงานไตรมาส 3/60 พลิกมีกำไร เนื่องจากบริษัทฯมีรายได้จากการขายและการให้บริการสำหรับงวด 9 เดือน สิ้นสุด 31 ธ.ค.60 จำนวน 351 ล้านบาท เพิ่มขึ้นจากงวดเดียวกันของปีก่อนเป็นจำนวน 125 ล้านบาท
ขณะที่ค่าใช้จ่ายในการขายและการบริหารสำหรับงวด 9 เดือน สิ้นสุด 31 ธ.ค.60 ของบริษัทมียอดเท่ากับ 26 ล้านบาท ลดลงจากปีก่อน 2 ล้านบาท
อีกทั้งหนี้สินรวมของบริษัท ณ วันที่ 31 ธ.ค.60 มีมูลค่าเท่ากับ 79 ล้านบาท เท่ากับ 9% ซึ่งลดลงจากปีก่อนเท่ากับ 30 ล้านบาท เท่ากับ 28%